CELEX: 32017R1550
Language: el
Date: 2017-07-14 00:00:00
Title: Κατ' εξουσιοδότηση κανονισμός (ΕΕ) 2017/1550 της Επιτροπής, της 14ης Ιουλίου 2017, για την προσθήκη παραρτήματος στον κανονισμό (ΕΕ) 2016/1076 του Ευρωπαϊκού Κοινοβουλίου και του Συμβουλίου περί εφαρμογής, για προϊόντα καταγωγής ορισμένων χωρών μελών της ομάδας των κρατών της Αφρικής, της Καραϊβικής και του Ειρηνικού (ΑΚΕ), των ρυθμίσεων που προβλέπονται στις συμφωνίες οικονομικής εταιρικής σχέσης ή στις συμφωνίες που οδηγούν στη σύναψη τέτοιων συμφωνιών

15.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 237/57
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2017/1550 ΤΗΣ ΕΠΙΤΡΟΠΉΣ
   της 14ης Ιουλίου 2017
   για την προσθήκη παραρτήματος στον κανονισμό (ΕΕ) 2016/1076 του Ευρωπαϊκού Κοινοβουλίου και του Συμβουλίου περί εφαρμογής, για προϊόντα καταγωγής ορισμένων χωρών μελών της ομάδας των κρατών της Αφρικής, της Καραϊβικής και του Ειρηνικού (ΑΚΕ), των ρυθμίσεων που προβλέπονται στις συμφωνίες οικονομικής εταιρικής σχέσης ή στις συμφωνίες που οδηγούν στη σύναψη τέτοιων συμφωνιών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2016/1076 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, περί εφαρμογής για προϊόντα καταγωγής ορισμένων χωρών μελών της ομάδας των κρατών της Αφρικής, της Καραϊβικής και του Ειρηνικού (ΑΚΕ) των ρυθμίσεων που προβλέπονται στις συμφωνίες οικονομικής εταιρικής σχέσης ή στις συμφωνίες που οδηγούν στη σύναψη τέτοιων συμφωνιών (1), και ιδίως το άρθρο 4 παράγραφος 3 και το άρθρο 22,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) 2016/1076 θεσπίζει τις ρυθμίσεις πρόσβασης στην αγορά για τα προϊόντα που κατάγονται από τα κράτη της Αφρικής, της Καραϊβικής και του Ειρηνικού τα οποία έχουν συνάψει συμφωνίες οικονομικής εταιρικής σχέσης (ΣΟΕΣ) ή συμφωνίες που οδηγούν στη σύναψη ΣΟΕΣ με την ΕΕ.
            
         
               (2)
            
            
               Η συμφωνία οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου, (η «συμφωνία ΣΟΕΣ ΕΕ-ΚΑΜΑ») εφαρμόζεται προσωρινά από τις 10 Οκτωβρίου 2016.
            
         
               (3)
            
            
               Η Επιτροπή εξουσιοδοτείται να εκδίδει κατ' εξουσιοδότηση πράξεις, σύμφωνα με το άρθρο 4 παράγραφος 3 και το άρθρο 22 του κανονισμού (ΕΕ) 2016/1076 για να προσθέσει παράρτημα στον παρόντα κανονισμό το οποίο καθορίζει το καθεστώς πρόσβασης στην αγορά που εφαρμόζεται κατά την εισαγωγή στην Ευρωπαϊκή Ένωση προϊόντων καταγωγής Νότιας Αφρικής, δεδομένου ότι οι σχετικές εμπορικές διατάξεις της συμφωνίας εμπορίου, ανάπτυξης και συνεργασίας («ΣΕΑΣ») έχουν αντικατασταθεί από τις σχετικές διατάξεις της ΣΟΕΣ ΕΕ-ΚΑΜΑ,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα V που καθορίζει το καθεστώς πρόσβασης στην αγορά για τις εισαγωγές στην ΕΕ προϊόντων καταγωγής Νότιας Αφρικής, όπως καθορίζεται στο παράρτημα του παρόντος κανονισμού, προστίθεται στον κανονισμό (ΕΕ) 2016/1076.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Ιουλίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 185 της 8.7.2016, σ. 1.
   
      ΠΑΡΑΡΤΗΜΑ
      «
            ΠΑΡΑΡΤΗΜΑ V
            
               ΤΕΛΩΝΕΙΑΚΟΙ ΔΑΣΜΟΙ ΤΗΣ ΕΕ ΣΕ ΠΡΟΪΟΝΤΑ ΚΑΤΑΓΩΓΗΣ ΝΟΤΙΑΣ ΑΦΡΙΚΗΣ
            
            Προϊόντα καταγωγής Νότιας Αφρικής εισάγονται στην ΕΕ σύμφωνα με τη μεταχείριση που προβλέπεται για τη Νότια Αφρική στο παράρτημα I της ΣΟΕΣ με την ΚΑΜΑ, όπως ορίζεται στο άρθρο 24 παράγραφος 2.
            Τα άρθρα 9 έως 20 του παρόντος κανονισμού εφαρμόζονται για τη Νότια Αφρική.
         »